*Tämä artikkeli kertoo suomalaisesta yhtyeestä, jota ei pidä sekoittaa yhtyeeseen Elonkorjuu.*

**Elonkerjuu** (vuoteen 2011 asti **Lauri Tähkä & Elonkerjuu**) on suomalainen yhtye, joka soittaa suomirockia, jossa on kansanmusiikista juurensa juontavia folk rock -vaikutteita. Pääosin teuvalainen yhtye aloitti uransa 1990-luvun puolivälissä Kuudennusmiehet-nimellä, kunnes 2000-luvun alussa yhtye alkoi käyttää nimeä Lauri Tähkä & Elonkerjuu-orkesteri. Orkesteri-sana jäi pian nimestä pois.

Kaupallisen läpimurron yhtye teki vuonna 2006, kun albumia *Maailma on renki* myytiin platinalevyyn oikeuttava määrä. Samana vuonna yhtye menestyi myös yleisöäänestyksissä. Teemu Niukkasen ohjaama video "Maailma on renki" saavutti kolmannen sijan Yleisradion *Musiikki-tv:n* "Kaikkien aikojen paras kotimainen musiikkivideo" -äänestyksessä ja yhtye voitti Vuoden kotimaisen artistin Emma-palkinnon.

Yhtyeen seuraava albumi *Tuhannen riemua* saavutti kultalevyrajan julkaisupäivänään 19. syyskuuta 2007, platinarajan 22. syyskuuta ja tuplaplatinarajan 28. marraskuuta, 10 viikkoa julkaisupäivästä. Albumia myytiin syksyyn 2008 mennessä yli 120 000 kappaletta. 15. maaliskuuta 2011 yhtye ilmoitti laulajana toimineen Lauri Tähkän jättäneen yhtyeen. 31. tammikuuta 2012 uutisoitin, että yhtye valitsi Lauri Tähkän tilalle Juha Lagströmin. Elonkerjuu julkaisi 12. syyskuuta 2014 albumin *Hehkuva Rauta*. Sen kappaleita ovat muun muassa "Tanssi pois paha", "Tunnetta paljon" ja "Hehkuva rauta". Lisäksi viulistina toiminut Johanna Koivu on tehnyt uransa ensimmäisen sävellyksen levylle. Koivu jätti yhtyeen vuonna 2016 ja Lagström seuraavana vuonna. Uudeksi laulajaksi tuli Osku Ketola. Yhtyeen alkuperäinen basisti Antero Naali (oik. Marko Anttila) kuoli nopeasti edenneeseen sairauteen joulukuun lopussa 2023.

Historiaa
---------

Lauri Tähkä
Neljä Elonkerjuu-yhtyeen jäsentä esiintyi aiemmin Kuudennusmiehet-nimen alla. Uuteen yhtyeeseen tuli mukaan Johanna Koivu, jonka viulunsoitto toi yhtyeen sointiin eteläpohjalaisia pelimannivaikutteita. Alkuaikoina yhtyeen kappaleet pohjautuivat vanhoihin pohjalaisiin kansanlauluihin. Sittemmin kappaleiden säveltäjinä ja sanoittajina olivat yleensä Lauri Tähkä ja Simo Ralli. Kappaleet "Pappi vainaa" ja "Liekki" ovat Lenni Paarman tuotoksia.

Yhtyeen suosion kasvu perustui erityisesti ahkeraan keikkailuun ja sen synnyttämään puskaradioilmiöön. Yhtye panosti myös visuaaliseen näyttävyyteen ja varsinkin yhtyeen kotiseudulla Pohjanmaalla konsertit olivat erittäin tiivistunnelmaisia. Vahvan pohjalaisen identiteettinsä ja imagonsa ansiosta yhtyeen jäsenet saivat eri medioissa paljon huomiota myös kansanperinteen vaalijoina.

Yhtye lopetti toimintansa maaliskuussa 2011, muutama kuukausi sen jälkeen, kun sen oli ilmoitettu jäävän pitkälle tauolle. Lopettamispäätös oli yhtyeen muiden jäsenten mukaan yksin solisti Lauri Tähkän. Lauri Tähkä & Elonkerjuun viimeiseksi studioalbumiksi jäi syksyllä 2009 julkaistu *Tänään ei huomista murehdita*.

Heinäkuussa 2011 Elonkerjuu ilmoitti jatkavansa ilman Lauri Tähkää. Loppuvuodesta 2011 yhtye ilmoitti hakevansa uutta laulajaa sekä julkaisevansa uuden albumin vuonna 2012. Elonkerjuu teki myös levytyssopimuksen Sony Musicin kanssa. Tammikuun lopulla 2012 uutisoitiin, että yhtyeen uudeksi laulajaksi on valittu Juha Lagström. Lagström jätti yhtyeen syksyllä 2017. Tätä ennen viulisti Johanna Koivu oli myös lähtenyt yhtyeestä. Uudeksi viulisti-solistiksi valittiin Osku Ketola. Samalla yhtyeen tyyli muuttui hieman. Sanoitukset vaihtuivat Etelä-Pohjanmaan murteesta yleiskielisiksi.

### Myynti

* *Pistoja syrämmes* (albumi) - 23 189 kappaletta (kultaa)
* *Komia on aina komia* (albumi) - 26 976 kappaletta (kultaa)
* *Syntymähäjyt* (albumi) - 30 170 kappaletta (platinaa)

Johanna Koivu
* *Maailma on renki* (albumi) - 68 543 kappaletta (tuplaplatinaa)
* *Tuhannen riemua* (albumi) - 125 912 kappaletta (quatroplatinaa)
* *Tänään ei huomista murehdita* (albumi) - 66 377 kappaletta (tuplaplatinaa)
* *Iholla* (live-albumi) - yli 30 000 kappaletta (platinaa)
* *Kirkkahimmat 2000–2008* (kokoelma) - 60 772 kappaletta (platinaa)
* *Kerjuuvuodet 2000-2007* (DVD) - 9 782 kappaletta (kultaa)
* *Hetkeksi en sulle rupia* (single) - yli 5 000 kappaletta (kultaa)
* *Pauhaava sydän* (single) - 13 729 kappaletta (kultaa)
* *Suudellaan* (single) - 9 224 kappaletta (kultaa)

Tuotanto
--------

*Pääartikkeli: Elonkerjuun diskografia*
### Albumit

* *Pistoja syrämmes*  (2001)
* *Komia on aina komia*  (2003)
* *Syntymähäjyt*  (2004)
* *Maailma on renki*  (2006)
* *Tuhannen riemua*  (2007)
* *Tänään ei huomista murehdita*  (2009)
* *Ilon pirstaleet*  (2012)
* *Hehkuva rauta*  (2014)
* *XX*  (2019)

Palkintoja
----------

* Iskelmän vuosiäänestyksessä 2009 *vuoden yhtye* ja *vuoden viihdyttäjä* sekä palkinto *vuoden myydyimmästä albumista*. Yhtye voitti myös vuoden 2009 Radio Gaalassa kategorian *vuoden kotimainen yhtye*.
* Lauri Tähkä & Elonkerjuu voitti Emma-gaalassa *vuoden kotimainen artisti* -kategorian vuosina 2006–2010. Vuonna 2012 yhtye voitti palkinnon Elonkerjuu-nimellä.

Aikajana
--------

Kirjallisuutta
--------------

* Laaksonen, Heli: *Ilo joka elättelöö: Lauri Tähkä ja Elonkerjuu*. Helsinki: Otava, 2008. ISBN 978-951-1-22531-7.
* Ralli, Simo: *Ralli radalla*. Helsinki: Like, 2010. ISBN 978-952-01-0503-7.

Lähteet
-------

* Yhtyeen kotisivut
* Arja Krank: Hulluuden ilosanomaa (STT/Metro 8.9.2006, s. 6)

### Viitteet

1. 1 2  Tältä Lauri Tähkän seuraaja kuulostaa *MTV3*.  31.1.2012. Viitattu 1.2.2012.
2. ↑  Elonkerjuu uudesta albumistaan: Hehkuvan raudan taonnassa oli tuskaisiakin hetkiä *Radio Nova*.  12.8.2014.
3. ↑  Elonkerjuun jättänyt Johanna Koivu: "Jos jätkillä on suunnitelmia, se on heidän juttunsa" *iltalehti.fi*. Viitattu 16.3.2018.
4. ↑  Nyt puhuu Elonkerjuun yllättäen jättänyt Juha Lagström: "Pitkä prosessi" *iltalehti.fi*. Viitattu 16.3.2018.
5. ↑  Iiro Myllymäki: Elonkerjuu-yhtyeen Antero Naali on kuollut *IS.fi*. Viitattu 30.12.2023.
6. ↑  Kotiranta, Pirkko: Lauri Tähkä & Elonkerjuu pisti lopullisesti pillit pussiin *HS.fi*.  15.3.2011. Viitattu 15.3.2011.
7. ↑  IS: Elonkerjuun muusikot jatkavat yhdessä ilman Lauri Tähkää MTV3. Viitattu 25.7.2011.
8. ↑  Elonkerjuu-yhtye sai levytyssopimuksen – Uutta laulajaa etsitään MTV3. Viitattu 14.12.2011.
9. ↑  Tähkä & Elonkerjuu pokkasi platinalevyn iltalehti.fi. Viitattu 19.11.2010.
10. ↑  IFPI - Tilastot - Kulta- ja platinalevyt : Lauri Tähkä & Elonkerjuu (Arkistoitu – Internet Archive), Viitattu 25. lokakuuta 2010
11. ↑  Radio Gaala 2009: Voittajat *radiomedia.fi*.  Arkistoitu 8.10.2010. Viitattu 15.3.2011.
12. ↑  Emma Gaala oli miesartistien riemusaattoa - katso lista voittajista ylex.yle.fi. Viitattu 1.3.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Elonkerjuu**.
* Yhtyeen kotisivut
* Ylen Elävä arkisto: Lauri Tähkä ja Elonkerjuu (haastattelu)
* Ylen Elävä arkisto: Lavalla Lauri Tähkä ja Elonkerjuu
* Syntymähäjyt faniklubi


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz
	+ 2

 |

 |